ብቸኛው ከአዲስ አበባ-ደሴ-ወልዲያ-ትግራይ መተላለፊያ ድልድይ ተገልጋዮችን እያማረረ ነው፡፡
ባሕር ዳር፡ ጥቅምት 6/2012 ዓ.ም (አብመድ) በኮምቦልቻ ከተማ በሚገኘው የቦርከና ወንዝ ድልድይ ላይ ያለው ከፍተኛ የተሽከርካሪዎች ፍሰት ለእንግልትና ለስጋት እንደዳረጋቸው ተገልጋዮች ተናገሩ፡፡ኮምቦልቻ የኢንዱስትሪ ከተማ ከመሆኗ ባለፈ የሀገር አቋራጭ ተሽከርካሪዎች መተላለፊያ መሆኗን ተከትሎ በከተማዋ የተሽከርካሪዎች ፍሰት ጨምሯል፡፡ ጠባብ መንገዷ እና በከተማዋ ያለው አንድ ድልድይ ከትራፊክ ፍሰቱ ጋር አለመመጣጠን ደግሞ በተለይ በሥራ መግቢያ እና መውጫ ሰዓታት ነዋሪዎችን እና አሽከርካሪዎችን እያጉላላ ነው፡፡ አሽከርካሪዎች ለአብመድ እንደተናገሩትም እንቅስቃሴ በሚበዛባቸው ሰዓታት ቦርከናን ለመሻገር እስከ አንድ ሰዓት ይቆማሉ።